1. SENZORNA KUTIJA



* Potrebni materijal: kartonska kutija, tkanina, spužva, šuškavi papir, loptice, poklopci od vlažnih maramica, ljepilo, škare
* Kako izraditi?

Sa svake strane kutije zalijepite nešto taktilno zanimljivo djetetu kao npr;

* poklopci od maramica, a ispod poklopčića zalijepite fotografije članova obitelji ili prijatelja i sl.
* s jedne strane zalijepite šuškavi papir koji će dijete vješto gnječiti i osluškivati zvuk koji proizvodi
* s druge strane izrežite otvore za ubacivati loptice, a rub neka bude obložen nekom zanimljivom tkaninom koju će dijete moći dodirivati
* s treće strane možete zalijepiti hrapavi brusni papir
* isto tako možete lijepiti vatu, vunu, spužvu ili neku zanimljivu tkaninu ili sl.
* Ova igra s kutijom je djeci vrlo zanimljiva i zabavna
* Dijete razvija svoju vizualnu, slušnu i taktilnu percepciju
* Pogađanjem osoba, pojmova ili sl. ispod poklopca bogati riječnik, razvija finu motoriku šake pokušavajuči otvoriti i zatvoriti poklopce,
* Dijete stječe iskustva i spoznaje o predmetnoj, prirodnoj i društvenoj sredini ( baratanje, istraživanje, isprobavanje..)

2. GLAZBENI INSTRUMENTI

A  B

C  D



* Potrebni materijal:

A - grana, metalni čepovi, špaga ili trakica

B – štapić ili špatula, kutijica od zdenka sira, špaga, drvena kuglica, lijepilo, škare, kolaž papir ili obojati bojom

C- limena kutija, drvena kuglica, špaga, kartonski tuljac, ukrasna traka

D- grana, špaga, ključevi, boja

* Evo primjera kako možete izraditi zanimljivu zvečku, a vaše dijete istraživati zvuk.

A- na granu svežite špagu ili ukrasnu vrpcu i provucite probušene čepove te zavežite drugu stranu grane

B- kutijicu od zdenka sira ukrasite (obojite ili obljepite),

- uzmite komad špage i polijepite po rubu kutijice gdje se spajaju obje strane i to činite nekoliko puta u krug, te pazite da vam početak i kraj špage ostanu na istoj dužini ( do sredine kutijice) te na njih zalijepite kuglice ili sl.

- kad dijete vrti štapić lijevo –desno kuglica udara o sredinu kutijice i proizvodi zvuk

C- probušite limenu kutijicu, ukrasite ju po želji i provucite špagu te na krajeve zalijepite kuglicu

D- na granu zavežite špagu na nekoliko mjesta i na svaki dio pričvrstite i svežite jedan ključić koji će proizvesti zvuk kada dijete štapićem, žlicom ili nekim metalnim ili drvenim predmetom udari po njemu

* Ovi instrumenti potaknuti će vaše dijete na igru i istraživanje zvuka, razvijati će svoju sposobnost percepcije glazbenih elemenata ( ton, visina, jačina, tempo...), glazbeno pamćenje i stvaralaštvo ( zamišljanje i stvaranje na osnovi emocija, mašte, doživljenog)

3. VOZILA OD BOCA







* Potrebni materijal: boce, čepovi, drveni štapići, skalpel, boja
* Kako izraditi?

Izrežite otvore na boci po želji (prozori i sl)

Na štapić nataknite probušene čepove za kotače i zalijepite čep sa svake strane štapića

Ukrasite vozilo dodatnom opremom po želji i mašti

* Ovom igračkom od otpadnog materijala sigurno ćete obogatiti dječju igru vozilima
* Dijete ovom igrom razvija;

-koordinaciju i preciznost u baratanju predmetima,

-koordinaciju i ravnotežu pri pokretu i kretanju,

- sposobnost donošenja samostalnih odluka ( samostalni izbor igre, aktivnosti,prostor, vrijeme)

- pozitivan stav i odnos prema okolini

- stječe iskustva istraživanjem odnosa i veza među predmetima (oblik, veličina,materijal, svojstvo, konstrukcija, struktura i sl)

- pozornost i operativno mišljenje ( stvara pojmove, uspoređuje, sličnosti i razlike)

4. IGRE LEDOM

a)  b) 

Potrebni materijali:

a) led, velike i male posude (plastične), žlica

b) drveni štapići, posuda za led, voda, boje (tempere), papir

Kako izraditi:

a)

• led izvađen iz posudica staviti u veću posudu

• dijete će žlicom prebacivati led iz jedne posude u drugu

• obogatite aktivnost dodavanjem manjih posudica za umetanje leda u veliku posudu

b)

• vodu pomiješajte s malo boje i zajedno s drvenim štapićima zaledite u zamrzivaču

• dijete će držeći za štapić slikati ledom u boji po papiru

Ovim aktivnostima potičemo dječje istraživačke potencije (kako nastaje led i sl.), jačamo finu motoriku i okulomotornu koordinaciju, jačamo spoznaju o bojama te potičemo dječju kreativnost i maštu (slikanjem).

5. SLOŽI PO BOJI



Potrebni materijali:

• kutija za igračke, dječje igračke, papiri u boji

Kako izraditi:

• pripremiti veće papire u boji (ili neka druga podloga u boji)

• djecu potaknuti da spreme svoje manje igračke u kutiju (košaru) za spremanje

• djeca će svoje igračke iz kutije imenovati i sortirati po bojama pridružujući igračku određene boje pripadajućoj boji papira

Ovom igrom kod djece potičemo interes za uočavanje i imenovanje boja, potičemo govorne vještine (imenovanje igračke), te kroz igru potičemo dječje radne navike (spremanje i sortiranje igračaka).